CELEX: 32014R1059
Language: lt
Date: 2014-10-08 00:00:00
Title: 2014 m. spalio 8 d. Komisijos įgyvendinimo reglamentas (ES) Nr. 1059/2014, kuriuo iš dalies keičiamas Tarybos reglamentas (EB) Nr. 329/2007 dėl ribojančių priemonių Korėjos Liaudies Demokratinei Respublikai

9.10.2014   
            
            
               LT
            
            
               Europos Sąjungos oficialusis leidinys
            
            
               L 293/15
            
         KOMISIJOS ĮGYVENDINIMO REGLAMENTAS (ES) Nr. 1059/2014
   2014 m. spalio 8 d.
   kuriuo iš dalies keičiamas Tarybos reglamentas (EB) Nr. 329/2007 dėl ribojančių priemonių Korėjos Liaudies Demokratinei Respublikai
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. kovo 27 d. Tarybos reglamentą (EB) Nr. 329/2007 dėl ribojančių priemonių Korėjos Liaudies Demokratinei Respublikai (1), ypač į jo 13 straipsnio 1 dalies d ir e punktus,
   kadangi:
   
               (1)
            
            
               Reglamento (EB) Nr. 329/2007 IV priede išvardyti asmenys, subjektai ir organizacijos, kuriuos nurodė pagal Jungtinių Tautų Saugumo Tarybos rezoliuciją 1718 (2006) dėl Korėjos Liaudies Demokratinės Respublikos įsteigtas Sankcijų komitetas (Sankcijų komitetas) arba Jungtinių Tautų Saugumo Taryba (JT ST) pagal JT ST rezoliucijos 1718 (2006) 8 dalies d punktą ir kurių lėšos ir ekonominiai ištekliai pagal tą reglamentą įšaldomi;
            
         
               (2)
            
            
               2014 m. liepos 28 d. Sankcijų komitetas pritarė tam, kad konsoliduotas asmenų ir subjektų, kuriems taikomos ribojamosios priemonės, sąrašas būtų papildytas nauju subjektu. Reglamento (EB) Nr. 329/2007 IV priede išvardyti asmenys, subjektai ir organizacijos, kuriuos Taryba įtraukė į sąrašą pagal Tarybos sprendimo 2006/795/BUSP dėl ribojamųjų priemonių Korėjos Liaudies Demokratinei Respublikai (2) 15 straipsnio 1 dalies a punktą, atsižvelgdama į Sankcijų komiteto ar JT ST nutarimus. IV priedas turėtų būti atitinkamai iš dalies pakeistas;
            
         
               (3)
            
            
               2014 m. liepos 30 d. Sankcijų komitetas atnaujino identifikuojamąją informaciją, susijusią su tam tikrais asmenimis ir subjektais, kuriems taikomos ribojamosios priemonės. Remdamasi Sankcijų komiteto sprendimu, 2014 m. spalio 8 d. Taryba nusprendė (3) iš dalies pakeisti informaciją, susijusią su keliais subjektais, įtrauktais į asmenų, subjektų ir organizacijų, kurių lėšos ir ekonominiai ištekliai turėtų būti įšaldyti, sąrašą. Todėl minėto reglamento IV priedas turėtų būti atitinkamai iš dalies pakeistas;
            
         
               (4)
            
            
               Reglamento (EB) Nr. 329/2007 V priede išvardyti asmenys, subjektai ir organizacijos, neįtraukti į IV priedą, kuriuos Taryba įtraukė į sąrašą pagal Tarybos sprendimo 2013/183/BUSP 15 straipsnio 1 dalies b punktą. 2014 m. spalio 9 d. Taryba nusprendė išbraukti vieną asmenį iš V priedo. Todėl V priedas turėtų būti iš dalies pakeistas;
            
         
               (5)
            
            
               siekiant užtikrinti, kad šiame reglamente numatytos priemonės būtų veiksmingos, šis reglamentas turi įsigalioti nedelsiant,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 329/2007 iš dalies keičiamas taip:
   
               (1)
            
            
               IV priedas iš dalies keičiamas pagal šio reglamento I priedą.
            
         
               (2)
            
            
               V priedas iš dalies keičiamas pagal šio reglamento II priedą.
            
         2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. spalio 8 d.
      
         
            Komisijos vardu
         
         
            Pirmininko pavedimu
         
         
            Užsienio politikos priemonių tarnybos vadovas
         
      
   
   
      (1)  OL L 88, 2007 3 29, p. 1.
   
      (2)  OL L 111, 2013 4 23, p. 52.
   
      (3)  2014 m. spalio 8 d. Tarybos sprendimas 2014/700/BUSP, kuriuo iš dalies keičiamas Sprendimas 2013/183/BUSP dėl ribojamųjų priemonių Korėjos Liaudies Demokratinei Respublikai (žr. šio Oficialiojo leidinio p. 34).
   
      I PRIEDAS
      Reglamento (EB) Nr. 329/2007 IV priedas iš dalies keičiamas taip:
      
                  1)
               
               
                  Antraštinė dalis „B. Juridiniai asmenys, subjektai ir organizacijos“ papildoma šiuo įrašu:
                  
                              „20)
                           
                           
                              „Ocean Maritime Management Company, Limited“ (OMM) (dar žinoma kaip OMM). Adresas: a) Donghung Dong, Central District, PO Box 120, Pchenjanas, KLDR; b) Dongheung-dong Changgwang Street, Chung-Ku, PO Box 125, Pchenjanas, KLDR. Kita informacija: a) Tarptautinės jūrų organizacijos (TJO) numeris: 1790183; b) „Ocean Maritime Management Company, Limited“ yra laivo „Chong Chon Gang“ operatorius/valdytojas. 2013 m. liepos mėn. ši įmonė atliko vieną iš svarbiausių vaidmenų organizuojant paslėpto ginklų ir susijusių reikmenų krovinio gabenimą iš Kubos į KLDR. Iš esmės įmonė „Ocean Maritime Management Company, Limited“ prisidėjo prie veiklos, draudžiamos rezoliucijomis, visų pirma Rezoliucija 1718 (2006) su pakeitimais, padarytais Rezoliucija 1874 (2009), nustatyto ginklų embargo, ir prisidėjo vengiant vykdyti šiomis rezoliucijomis nustatytas priemones. Įtraukimo į sąrašą data: 2014 07 30.“
                           
                        
            
                  2)
               
               
                  Antraštinėje dalyje „A. Fiziniai asmenys“ įrašai pakeičiami pateikiant atnaujintą identifikuojamąją informaciją:
                  
                              a)
                           
                           
                              Įrašas „Ri Je-son (dar žinomas kaip Ri Che-son). Gimimo metai: 1938 m. Pareigos: Generalinio atominės energijos biuro (GBAE) – pagrindinės Šiaurės Korėjos branduolinės programos valdymo agentūros, direktorius. Kita informacija: padeda vykdyti keletą branduolinių programų, įskaitant GBAE vykdomą Yongbyon branduolinių mokslinių tyrimų centro ir „Namchongang Trading Corporation“ valdymą. Įtraukimo į sąrašą data: 2009-07-16.“ pakeičiamas taip:
                              „Ri Je-son (alias Ri Che-son). Gimimo data: 1938. Pareigos: nuo 2014 m. balandžio mėn. eina Atominės energijos pramonės ministro pareigas. Atominės energijos generalinio biuro (GBAE) – vyriausiosios agentūros, vadovaujančios KLDR branduolinei programai – buvęs direktorius. Kita informacija: tarpininkauja keliais branduolinės srities klausimais, įskaitant GBAE vykdomą Yongbyon branduolinių tyrimų centro ir „Namchongang Trading Corporation“ valdymą. Įtraukimo į sąrašą data: 2009 07 16.“
                           
                        
                              b)
                           
                           
                              Įrašas „Chang Myong-Chin (dar žinomas kaip Jang Myong-Jin). Pareigos: palydovų paleidimo stoties „Sohae“ generalinis direktorius. Gimimo metai: a) 1966 m., b) 1965 m. Įtraukimo į sąrašą data: 2013 01 22.“ pakeičiamas taip:
                              „Chang Myong-Chin (alias Jang Myong-Jin). Pareigos: Sohae palydovų paleidimo stoties generalinis direktorius ir paleidimo centro, iš kurio 2012 m. balandžio 13 d. ir gruodžio 12 d. buvo paleistos raketos, vadovas. Gimimo data: a) 1968 02 19, b) 1965 m., c) 1966 m. Kita informacija: lytis – vyras. Įtraukimo į sąrašą data: 2013 01 22.“
                           
                        
                              c)
                           
                           
                              Įrašas „Ra Ky'ong-Su. Pareigos: „Tanchon Commercial Bank“ (TCB) darbuotojas. Įtraukimo į sąrašą data: 2013 01 22.“ pakeičiamas taip:
                              „Ra Ky'ong-Su (alias Ra Kyung-Su). Pareigos: „Tanchon Commercial Bank“ (TCB) pareigūnas. Gimimo data: 1954 06 04. Paso Nr.: 645120196. Kita informacija: lytis – vyras. Įtraukimo į sąrašą data: 2013 01 22.“
                           
                        
                              d)
                           
                           
                              Įrašas „Kim Kwang-il. Pareigos: „Tanchon Commercial Bank“ (TCB) darbuotojas. Įtraukimo į sąrašą data: 2013 01 22.“ pakeičiamas taip:
                              „Kim Kwang-il. Pareigos: „Tanchon Commercial Bank“ (TCB) pareigūnas. Gimimo data: 1969 09 01. Paso Nr.: PS381420397. Kita informacija: lytis – vyras. Įtraukimo į sąrašą data: 2013 01 22.“
                           
                        
            
                  3.
               
               
                  Antraštinėje dalyje „B. Juridiniai asmenys, subjektai ir organizacijos“ įrašai pakeičiami pateikiant atnaujintą identifikuojamąją informaciją:
                  
                              a)
                           
                           
                              Įrašas „1) „Korea Mining Development Trading Corporation“ (dar žinoma kaip: a) CHANGGWANG SINYONG CORPORATION; b) EXTERNAL TECHNOLOGY GENERAL CORPORATION; c) DPRKN MINING DEVELOPMENT TRADING COOPERATION;c) DPRKN MINING DEVELOPMENT TRADING COOPERATION; d) „KOMID“). Adresas: Central District, Pyongyang, KLDR. Kita informacija: svarbi prekiautoja ginklais ir pagrindinė su balistinėmis raketomis bei įprastiniais ginklais susijusių prekių ir įrangos eksportuotoja. Įtraukimo į sąrašą data: 2009-04-24.“ pakeičiamas taip:
                              
                                          „1)
                                       
                                       
                                          Korea Mining Development Trading Corporation (dar žinoma kaip a) CHANGGWANG SINYONG CORPORATION; b) EXTERNAL TECHNOLOGY GENERAL CORPORATION; c) DPRKN MINING DEVELOPMENT TRADING COOPERATION; d) „KOMID“). Adresas: Central District, Pchenjanas, KLDR. Kita informacija: pagrindinė prekybos ginklais ir su balistinėmis raketomis bei įprastine ginkluote susijusių prekių ir įrangos eksporto įmonė. Įtraukimo į sąrašą data: 2009 04 24.“
                                       
                                    
                        
                              b)
                           
                           
                              „9) Amroggang Development Banking Corporation (dar žinoma kaip a) AMROGGANG DEVELOPMENT BANK; b) AMNOkKANG DEVELOPMENT BANK). Adresas: Tongan-dong, Pchenjanas, KLDR. Įtraukimo į sąrašą data: 2012 05 02.“ pakeičiamas taip:
                              
                                          „9)
                                       
                                       
                                          Amroggang Development Banking Corporation (dar žinoma kaip a) AMROGGANG Development Bank; b) Amnokkang Development Bank). Adresas: Tongan-dong, Pchenjanas, KLDR. Kita informacija: 2006 m. įsteigta „Amroggang“ korporacija yra su „Tanchon Commercial Bank“ susijusi bendrovė, kurią valdo „Tanchon“ pareigūnai. „Tanchon“ dalyvauja finansuojant KOMID vykdomą balistinių raketų pardavimą, taip pat dalyvavo su balistinėmis raketomis susijusiuose KOMID ir „Irano Shahid Hemmat Industrial Group“ (SHIG) sandoriuose. 2009 m. balandžio mėn. Sankcijų komitetas įtraukė „Tanchon Commercial Bank“ į sąrašą kaip pagrindinį KLDR finansinį subjektą, atsakingą už įprastinės ginkluotės, balistinių raketų ir su tokių ginklų surinkimu ir gamyba susijusių prekių pardavimą. Sankcijų komitetas įmonę KOMID į sąrašą įtraukė 2009 m. balandžio mėn.; KOMID yra pagrindinė KLDR prekybos ginklais ir su balistinėmis raketomis bei įprastine ginkluote susijusių prekių ir įrangos eksporto įmonė. Saugumo Taryba įtraukė SHIG į JT ST rezoliucijoje 1737 (2006) pateiktą sąrašą kaip subjektą, dalyvaujantį Irano balistinių raketų programoje. Įtraukimo į sąrašą data: 2012 05 02.“
                                       
                                    
                        
                              c)
                           
                           
                              Įrašas „10) Green Pine Associated Corporation (dar žinoma kaip a) CHO'NGSONG UNITED TRADING COMPANY; b) CHONGSONG YONHAP; c) CH'O'NGSONG YO'NHAP; d) CHOSUN CHAWO'N KAEBAL T'UJA HOESA; e) JINDALLAE; f) KU'MHAERYONG COMPANY LTD; g) NATURAL RESOURCES DEVELOPMENT AND INVESTMENT CORPORATION; h) SAEINGP'IL COMPANY). Adresas: a) c/o Reconnaissance General Bureau Headquarters, Hyongjesan-Guyok, Pchenjanas, Šiaurės Korėja, b) Nungrado, Pchenjanas, KLDR. Įtraukimo į sąrašą data: 2012 05 02.“ pakeičiamas taip:
                              
                                          „10)
                                       
                                       
                                          Green Pine Associated Corporation (dar žinoma kaip a) CHO'NGSONG UNITED TRADING COMPANY; b) CHONGSONG YONHAP; c) CH'O'NGSONG YO'NHAP; d) CHOSUN CHAWO'N KAEBAL T'UJA HOESA; e) JINDALLAE; f) KU'MHAERYONG COMPANY LTD; g) NATURAL RESOURCES DEVELOPMENT AND INVESTMENT CORPORATION; h) SAEINGP'IL COMPANY). Adresas: a) c/o Reconnaissance General Bureau Headquarters, Hyongjesan-Guyok, Pchenjanas, Šiaurės Korėja, b) Nungrado, Pchenjanas, KLDR. Kita informacija: įmonė „Green Pine Associated Corporation“ („Green Pine“) perėmė didelę dalį įmonės „Korea Mining Development Trading Corporation“ (KOMID) vykdytos veiklos. Komitetas įmonę KOMID sąrašą įtraukė 2009 m. balandžio mėn.; KOMID yra pagrindinė KLDR prekybos ginklais ir su balistinėmis raketomis bei įprastine ginkluote susijusių prekių ir įrangos eksporto įmonė. „Green Pine“ taip pat atsakinga už maždaug pusės KLDR eksportuojamų ginklų ir susijusių reikmenų eksportą. „Green Pine“ įtraukta į sąrašą dėl sankcijų už ginklų ar susijusių reikmenų eksportą iš Šiaurės Korėjos. „Green Pine“ specializacija – karinių jūrų laivų ir ginkluotės, pavyzdžiui, povandeninių laivų, karinių laivų ir raketinių sistemų, gamyba; „Green Pine“ eksportavo torpedas ir teikė techninę pagalbą su gynyba susijusioms Irano įmonėmis. Įtraukimo į sąrašą data: 2012 05 02.“
                                       
                                    
                        
                              d)
                           
                           
                              Įrašas „11) Korea Heungjin Trading Company (dar žinoma kaip a) HUNJIN TRADING CO.; b) KOREA HENJIN TRADING CO.; c) KOREA HENGJIN TRADING COMPANY). Adresas: Pchenjanas, KLDR. Įtraukimo į sąrašą data: 2012 05 02.“ pakeičiamas taip:
                              
                                          „11)
                                       
                                       
                                          Korea Heungjin Trading Company (dar žinoma kaip a) HUNJIN TRADING CO.; b) KOREA HENJIN TRADING CO.; c) KOREA HENGJIN TRADING COMPANY). Adresas: Pchenjanas, KLDR. Kita informacija: KOMID naudojasi bendrove „Korea Heungjin Trading Company“ prekybos tikslais. Įtariama, kad ši bendrovė dalyvavo tiekiant su raketomis susijusias prekes Irano „Shahid Hemmat Industrial Group“ (SHIG). „Heungjin“ siejama su KOMID ir, konkrečiau, su KOMID viešųjų pirkimų tarnyba. „Heungjin“ buvo naudojama siekiant įsigyti pažangųjį skaitmeninį valdiklį, naudojamą kuriant raketas. Sankcijų komitetas įmonę KOMID į sąrašą įtraukė 2009 m. balandžio mėn.; KOMID yra pagrindinė KLDR prekybos ginklais ir su balistinėmis raketomis bei įprastine ginkluote susijusių prekių ir įrangos eksporto įmonė. Saugumo Taryba įtraukė SHIG į JT ST rezoliucijoje 1737 (2006) pateiktą sąrašą kaip subjektą, dalyvaujantį Irano balistinių raketų programoje. Įtraukimo į sąrašą data: 2012 05 02.“
                                       
                                    
                        
                              e)
                           
                           
                              Įrašas „12) Korėjos kosmoso technologijų komitetas (dar žinomas kaip a) KLDR kosmoso technologijų komitetas; b) KLDR kosmoso technologijų departamentas; c) Kosmoso technologijų komitetas; d) KKTK). Adresas: Pchenjanas, KLDR. Įtraukimo į sąrašą data: 2013 01 22.“ pakeičiamas taip:
                              
                                          „12)
                                       
                                       
                                          Korean Committee for Space Technology (dar žinomas kaip a) DPRK Committee for Space Technology; b) Department of Space Technology of the DPRK; c) Committee for Space Technology; d) KCST). Adresas: Pchenjanas, KLDR. Kita informacija: „Korean Committee for Space Technology“ (Korėjos kosmoso technologijų komitetas) (KCST) per palydovų kontrolės centrą ir Sohae paleidimų centrą organizavo KLDR vykdytus raketų paleidimus 2012 m. balandžio 13 d. ir 2012 m. gruodžio 12 d. Įtraukimo į sąrašą data: 2013 01 22.“
                                       
                                    
                        
                              f)
                           
                           
                              Įrašas „13) Bank of East Land (dar žinomas kaip a) Dongbang BANK; b) TONGBANG U'NHAENG; c) TONGBANG BANK). Adresas: P.O. Box 32, BEL Building, Jonseung-Dung, Moranbong District, Pchenjanas, KLDR. Įtraukimo į sąrašą data: 2013 01 22.“ pakeičiamas taip:
                              
                                          „13)
                                       
                                       
                                          Bank of East Land (dar žinomas kaip a) Dongbang BANK; b) TONGBANG U'NHAENG; c) TONGBANG BANK). Adresas: P.O. P.O. Box 32, BEL Building, Jonseung-Dung, Moranbong District, Pchenjanas, KLDR. Kita informacija: KLDR finansų įstaiga „Bank of East Land“ tarpininkauja ginklų gamybos ir eksporto įmonei „Green Pine Associated Corporation“ („Green Pine“) sudarant su ginklais susijusius sandorius ir teikia jai kitą paramą. „Banko of East Land“ aktyviai bendradarbiauja su „Green Pine“, kad lėšos būtų pervedamos išvengiant sankcijų. 2007 m. ir 2008 m. „Bank of East Land“ tarpininkavo sudarant sandorius, kuriuose dalyvavo „Green Pine“ ir Irano finansų įstaigos, įskaitant „Bank Melli“ ir „Bank Sepah“. Saugumo Taryba įtraukė „Bank Sepah“ į JT ST rezoliucijoje 1747 (2007) pateiktą sąrašą kaip paramą Irano balistinių raketų programai teikiantį subjektą. Įmonė „Green Pine“ Saugumo komiteto sprendimu į sąrašą įtraukta 2012 m. balandžio mėn. Įtraukimo į sąrašą data: 2013 01 22.“
                                       
                                    
                        
                              g)
                           
                           
                              Įrašas „14) Korea Kumryong Trading Corporation. Įtraukimo į sąrašą data: 2013 01 22.“ pakeičiamas taip:
                              
                                          „14)
                                       
                                       
                                          Korea Kumryong Trading Corporation. Kita informacija: naudodamasi šiuo alias, įmonė „Korea Mining Development Trading Corporation“ (KOMID) vykdo viešųjų pirkimų veiklą. Sankcijų komitetas įmonę KOMID į sąrašą įtraukė 2009 m. balandžio mėn.; KOMID yra pagrindinė KLDR prekybos ginklais ir su balistinėmis raketomis bei įprastine ginkluote susijusių prekių ir įrangos eksporto įmonė. Įtraukimo į sąrašą data: 2013 01 22.“
                                       
                                    
                        
                              h)
                           
                           
                              Įrašas „15) Tosong Technology Trading Corporation. Adresas: Pchenjanas, KLDR. Įtraukimo į sąrašą data: 2013 01 22.“ pakeičiamas taip:
                              
                                          „15)
                                       
                                       
                                          Tosong Technology Trading Corporation. Adresas: Pchenjanas, KLDR. Kita informacija: įmonė „Korea Mining Development Corporation“ (KOMID) yra įmonės „Tosong Technology Trading Corporation“ patronuojančioji įmonė. Sankcijų komitetas įmonę KOMID į sąrašą įtraukė 2009 m. balandžio mėn.; KOMID yra pagrindinė KLDR prekybos ginklais ir su balistinėmis raketomis bei įprastine ginkluote susijusių prekių ir įrangos eksporto įmonė. Įtraukimo į sąrašą data: 2013 1 22.“
                                       
                                    
                        
                              i)
                           
                           
                              Įrašas „16) Korea Ryonha Machinery Joint Venture Corporation (dar žinoma kaip a) Chosun Yunha Machinery Joint Operation Company; b) Korea Ryenha Machinery J/V Corporation; c) Ryonha Machinery Joint Venture Corporation; d) Ryonha Machinery Corporation; e) Ryonha Machinery; f) Ryonha Machine Tool; g) Ryonha Machine Tool Corporation; h) Ryonha Machinery Corp; i) Ryonhwa Machinery Joint Venture Corporation; j) Ryonhwa Machinery JV; k) Huichon Ryonha Machinery General Plant; l) Unsan; m) Unsan Solid Tools; ir n) Millim Technology Company). Adresas: a) Tongan-dong, Central District, Pchenjanas, KLDR; b) Mangungdae-gu, Pchenjanas, KLDR; c) Mangyongdae District, Pchenjanas, KLDR. Kita informacija: E. paštas: a) ryonha@silibank.com; sjc-117@hotmail.com; ir b) millim@silibank.com. Tel.: a) 850 218111; b) 850 218111-8642; ir c) 850 218111381-8642. Faks.: 850 2381-4410. Įtraukimo į sąrašą data: 2013 01 22.“ pakeičiamas taip:
                              
                                          „16)
                                       
                                       
                                          Korea Ryonha Machinery Joint Venture Corporation (dar žinoma kaip a) Chosun Yunha Machinery Joint Operation Company; b) Korea Ryenha Machinery J/V Corporation; c) Ryonha Machinery Joint Venture Corporation; d) Ryonha Machinery Corporation; e) Ryonha Machinery; f) Ryonha Machine Tool; g) Ryonha Machine Tool Corporation; h) Ryonha Machinery Corp; i) Ryonhwa Machinery Joint Venture Corporation; j) Ryonhwa Machinery JV; k) Huichon Ryonha Machinery General Plant; l) Unsan; m) Unsan Solid Tools ir n) Millim Technology Company). Adresas: a) Tongan-dong, Central District, Pchenjanas, KLDR; b) Mangungdae-gu, Pchenjanas, KLDR; c) Mangyongdae District, Pchenjanas, KLDR. Kita informacija: e. paštas: a) ryonha@silibank.com; b) sjc-117@hotmail.com; c) millim@silibank.com. Tel.: a) 850-2-18111; b) 850-2-18111-8642; c) 850-2-18111-381-8642. Faks. 850-2-381-4410. Įmonė „Korea Ryonbong General Corporation“ yra įmonės „Korea Ryonha Machinery Joint Venture Corporation“ patronuojančioji įmonė. Sankcijų komitetas įmonę „Korea Ryonbong General Corporation“ į sąrašą įtraukė 2009 m. balandžio mėn.; tai gynybos pramonės konglomeratas, kurio specializacija – KLDR gynybos pramonei skirtų prekių įsigijimas ir minėtos šalies karinės prekybos rėmimas. Įtraukimo į sąrašą data: 2013 01 22.“
                                       
                                    
                        
                              j)
                           
                           
                              Įrašas „17) Leader (Hong Kong) International (dar žinoma kaip Leader International Trading Limited). Adresas: Room 1610 Nan Fung Tower, 173 Des Voeux Road, Honkongas. Įtraukimo į sąrašą data: 2013 01 22.“ pakeičiamas taip:
                              
                                          „17)
                                       
                                       
                                          Leader (Hong Kong) International (dar žinomas kaip a) Leader International Trading Limited; b) Leader (Hong Kong) International Trading Limited). Adresas: LM-873, RM B, 14/F, Wah Hen Commercial Centre, 383 Hennessy Road, Wanchai, Honkongas, Kinija. Kita informacija: a) Honkongo įmonės registracijos numeris: 1177053; b) įmonės „Korea Mining Development Trading Corporation“ (KOMID) vardu tarpininkauja vežant krovinius. Sankcijų komitetas įmonę KOMID į sąrašą įtraukė 2009 m. balandžio mėn.; KOMID yra pagrindinė KLDR prekybos ginklais ir su balistinėmis raketomis bei įprastine ginkluote susijusių prekių ir įrangos eksporto įmonė. Įtraukimo į sąrašą data: 2013 01 22.“
                                       
                                    
                        
                              k)
                           
                           
                              Įrašas „18) „Second Academy of Natural Sciences“ (dar žinoma kaip a) „2nd Academy of Natural Sciences“; b) „Che 2 Chayon Kwahakwon“; c) „Academy of Natural Sciences“; d) „Chayon Kwahak-Won“; „National Defense Academy“; e) „Kukpang Kwahak-Won“; f) „Second Academy of Natural Sciences Research Institute“; g) „Sansri“). Adresas: Pchenjanas, KLDR. Įtraukimo į sąrašą data: 2013 03 07.“ pakeičiamas taip:
                              
                                          „18)
                                       
                                       
                                          Second Academy of Natural Sciences (dar žinoma a) 2nd Academy of Natural Sciences; b) Che 2 Chayon Kwahakwon; c) Academy of Natural Sciences; d) Chayon Kwahak-Won; e) National Defense Academy; f) Kukpang Kwahak-Won; g) Second Academy of Natural Sciences Research Institute; h) Sansri). Adresas: Pchenjanas, KLDR. Kita informacija: „Second Academy of Natural Sciences“ (Antroji gamtos mokslų akademija) yra nacionalinio lygio organizacija, atsakinga už mokslinius tyrimus ir technologinę plėtrą, susijusią su KLDR pažangiosiomis ginklų sistemomis, įskaitant raketas ir, turbūt, branduolinį ginklą. „Second Academy of Natural Sciences“ naudojasi keliomis pavaldžiomis organizacijomis, įskaitant „Tangun Trading Corporation“, kad gautų technologijų, įrangos ir informacijos iš užsienio, siekiant jas panaudoti KLDR raketų ir, turbūt, branduolinio ginklo programose. Sankcijų komitetas įmonę „Tangun Trading Corporation“ į sąrašą įtraukė 2009 m. liepos mėn. ir ji pirmiausia atsakinga už KLDR gynybos mokslinių tyrimų ir technologinės plėtros programoms reikalingų prekių ir technologijų viešuosius pirkimus, įskaitant masinio naikinimo ginklų ir siuntimo į taikinį sistemų programas ir viešuosius pirkimus, be kita ko, medžiagų, kurios kontroliuojamos arba draudžiamos pagal atitinkamus daugiašalius kontrolės režimus, tačiau tuo neapsiribojant. Įtraukimo į sąrašą data: 2013 03 07.“
                                       
                                    
                        
                              l)
                           
                           
                              Įrašas „19) „Korea Complex Equipment Import Corporation“. Kita informacija: „Korea Ryonbong General Corporation“ yra įmonės „Korea Complex Equipment Import Corporation“ patronuojančioji bendrovė. Buvimo vieta: Rakwon-dong, Pothonggang rajonas, Pchenjanas, KLDR. Įtraukimo į sąrašą data: 2013 03 07.“ pakeičiamas taip:
                              
                                          „19)
                                       
                                       
                                          Korea Complex Equipment Import Corporation. Adresas: Rakwon-dong, Pothonggang District, Pchenjanas, KLDR. Kita informacija: „Korea Ryonbong General Corporation“ yra įmonės „Korea Complex Equipment Import Corporation“ patronuojančioji įmonė ir gynybos pramonės konglomeratas, kurio specializacija – KLDR gynybos pramonei skirtų prekių įsigijimas ir minėtos šalies karinės prekybos rėmimas. Įtraukimo į sąrašą data: 2013 03 07.“
                                       
                                    
                        
            
   
      II PRIEDAS
      Reglamento (EB) Nr. 329/2007 V priedas iš dalies keičiamas taip:
      Iš antraštinės dalies „A. 6 straipsnio 2 dalies a punkte nurodyti fiziniai asmenys“ išbraukiamas šis įrašas:
      
         
                      
                  
                  
                     Vardas, pavardė (ir galimi slapyvardžiai)
                  
                  
                     Identifikuojamoji informacija
                  
                  
                     Priežastys
                  
               
                     „1.
                  
                  
                     JON Pyong-ho
                  
                  
                     Gimimo data: 1926 m.
                  
                  
                     Korėjos darbininkų partijos Centrinio komiteto sekretorius, Centrinio komiteto amunicijos pramonės departamento, kontroliuojančio Centrinio komiteto Antrąjį ekonomikos komitetą, vadovas, Nacionalinės gynybos komisijos narys.“